หลังเลิกงานแวะไปทานอาหารอีสานแถวบางบ่อ ร้านนี้เห็นมานานล่ะ ตอนเย็นๆก็เห็นคนเยอะดี รถจอดหลายคัน ก็เลยขอไปลองดูบ้าง ร้านชื่อ " ลาบเป็ด รุ่งอรุณ" 

ร้านตั้งอยู่ในซอยแยกจากถนนบางนา-ตราดเข้าไปนิดหน่อย ลักษณะเป็นร้านข้างทาง แต่ต่อเติมร้านยกพื้นสูงให้ดูน่านั่ง แต่ก็ยุงเยอะเหมือนเดิม

ต้องบอกก่อนว่า เราไม่ใช่คออาหารอีสานมากและก็ไม่ทานเนื้อด้วย อาหารที่สั่งเลยธรรมดาไปนิดกับร้านอาหารอีสานฮาร์ดคอร์เช่นนี้

สั่งจานแรกไปเป็น " ส้มตำปูปลาร้า" (30บาท) จานแรกมาก็ไม่อร่อยแล้วค่ะ  น้ำเอ่อ เส้นเละมาก ไม่เข้มข้นเลย ไม่ชอบค่ะ

เขาดังลาบเป็ด ก็ต้องสั่ง "ลาบเป็ด" (50บาท) เนื้อเป็ดนุ่มดี รสชาติอร่อยดี เผ็ดไม่มาก แต่ครบรสชาติค่ะ สมชื่อร้านเขาแหละ จานนี้เบิ้ลไปสอง

สั่ง "ต้มแซ่บหมู (50บาท) เพื่อเอามาซดร้อนๆก็ได้แค่ซดร้อนๆจริง เพราะเนื้อหมูที่ให้มามันเศษเนื้อหมูชัดๆ รสชาติธรรมดาพอกินได้ ไม่ได้แซ่บสะเด็ดอะไรมาก

เมนูสุดท้าย เสียดายไม่ได้ถ่ายรูปมากินเพลินไปหน่อย "ไส้อ่อนย่าง" (70บาท) ไส้อ่อนย่างมาจนหนังกรอบ ออกสีเหลืองอ่อนๆ หอมดี อร่อยค่ะ ไม่เหนียวเลย ชอบค่ะชอบ 

ร้านนี้เมนูเยอะนะคะ แต่เรามาทานครั้งแรกไม่กล้าสั่งนัก เพราะกลัวไม่อร่อย รอบนี้รู้สึกเฉยๆ ไม่ประทับใจเท่าที่ควร เราคงไม่ถนัดแนวนี่เองล่ะมั้ง